Беҙ тажзәхмәтте сағыштырмаса уртаса үткәрҙек. Үпкәнең күпме зарарланғанын әйтә алмайбыҙ, сөнки компьютер томографияһы үтеп торманыҡ. Тәүҙә ауырыуыбыҙ хаҡында яҙырға ҡурҡтым, уны үткәреп ебәргәнебеҙгә ышанғы ла килмәй ине, күҙ тейеп ҡуймаһын, тинем. Ә хәҙер, республикабыҙҙа көн һайын 35-ләп кешене ошо алама арҡаһында юғалтҡан мәлдә, бәлки, кемдер беҙҙең баштан үткәндәрҙе уҡып, вакцинаға ҡарашын үҙгәртер, тип өмөтләнәм. Әле 73 йәшлек әсәйем дә икеләнеп йөрөй ине, һөйләшкәс, ул да прививка эшләтте.